কৃষি এ দেশের প্রাণ ও প্রধান অর্থনৈতিক চালিকাশক্তি। একটা সময় ছিল যখন কৃষিকে নিয়ে শুধু কৃষকরাই ভাবতেন। সময়ের সঙ্গে সঙ্গে মানুষের চিন্তা-চেতনারও পরিবর্তন এসেছে। এখন সকল শ্রেণীর মানুষই ভাবছেন কৃষিকে নিয়ে। এক সময় কৃষিতে উচ্চতর ডিগ্রি নেয়া বা উচ্চশিক্ষিত লোক কৃষিকে পেশা হিসেবে বেছে নেবেন, এমনটি ছিল অকল্পনীয়। কিন্তু বর্তমানে কৃষি খাতেই রয়েছে উজ্জ্বল ক্যারিয়ারের হাতছানি। কেউ যদি কৃষিতে উচ্চশিক্ষা গ্রহণ করতে চান, তাহলে তাকে অবশ্যই মাধ্যমিক ও উচ্চ মাধ্যমিক পর্যায়ে বিজ্ঞান বিভাগ নিয়ে পড়াশোনা করতে হবে। দ্বিতীয় ধাপ হলো অনার্স পর্যায়ে দেশের সরকারি কৃষি বিশ্ববিদ্যালয়ে অধ্যয়ন করা হয়। দেশের বিভিন্ন খ্যাতনামা কৃষি বিশ্ববিদ্যালয়ের ভর্তির খবর নিয়ে আজকের শিক্ষাঙ্গান পাতার আয়োজন।